|  |
| --- |
| Kindral Kurvits Kopli lahel (2016)Kindral Kurvits Kopli lahel (2016) |
| Teenistuskäik |
|
|  **Eesti** |
| **Nimi** | 
Kindral Kurvits |
| **Nimetatud (auks)** | Ants Kurvits |
| **Omanik** | 
Eesti riik |
| **Kasutaja** | Politsei- ja Piirivalveamet (2012–2022)Eesti merevägi (2023– ) |
| **Klassifikatsiooniühing** | 
Lloyd's Register of Shipping |
| **Tellitud** | 
15. aprill 2010 |
| **Ehitaja** | 
Uudenkaupungin Työvene OY |
| **Rahastaja** | 
Euroopa Liit |
| **Üle antud** | 
3. august 2012 |
| **Kasutusele võetud** | 
3. august 2012 |
| **Teenistuses alates** | 
3. august 2012 |
| **Kodusadam** | 
Tallinn |
| **Staatus** | 
teenistuses |
| Laeva üldandmed |
| **Klass ja tüüp** | 
Kindral Kurvits |
| **Mahutavus** | 
1053 |
| **Pikkus** | 
63,9 m |
| **Laius** | 
10,2 m |
| **Süvis** | 
4,2 m |
| **Jääklass** | 
1A+ FS |
| **Kere** | 
Teras |
| **Tekiehitus** | 
Alumiinium |
| **Peamasinad** | 
2x Wärtsilä 8L20 - kokku 3200 kW |
| **Abimasinad** | 
2x Scania DI 16 - kokku 900 kW |
| **Käiturid** | 
2x pööratavad sõukruvid Rolls-Royce - 2x1750 kW; põtkur Rolls-Royce - 500 kW |
| **Kiirus** | 
15 sõlme |
| **Kajuteid** | 
14+1 |
| **Meeskond** | 
14 |

**Kindral Kurvits** on Eesti mereväe mitmeotstarbeline reostustõrje- ja päästelaev. 

Aastatel 2012–2022 oli see Politsei- ja Piirivalveameti merepiirivalve lipulaev pardanumbriga PVL-101. Alates 3. jaanuarist 2023 alustas laev tegevust mereväe patrull-laevade divisjonis.

Kirjeldus
---------

Laeva ehitus ja merekindlus võimaldab pääste- ja reostustõrjetöid teha rasketes ilmastikutingimustes ja ka jääoludes. Samuti suudab laev liikuda keemiaõnnetuse piirkonnas. Reostuse kogumise võime on 200 m³/h, reostustank 100 m³, avamere-õlitõrjepoomi pikkus on 200 m. Liigendkraana tööraadius on 17,5 m ja tõstejõud 3,2 t. Laeval on kaks paati: RIB kiirpaat otsingu- ja päästetöödeks ning alumiiniumist tööpaat.

Sõjaolukorraks on võimalik paigaldada laevale enesekaitseks mõned pardarelvad.

Ajalugu
-------

Mitmeotstarbeline reostustõrjelaev Kindral Kurvits telliti 2010. aastal ja see valmis 2012. aastal Soomes. Laevakere valmistas alltöövõtjana Riia Laevatehas. Laeva maksumus oli 33 miljonit eurot, millest 28 miljonit tuli Euroopa Liidu toetusest. See sai nime Eesti piirivalve ülema Ants Kurvitsa järgi. Laeva ristiema on Evelin Ilves.

24.-25. septembril 2012 osales PVL-101 Kindral Kurvits Aegna saare juures madalale sattunud tankeri Kyeema Spirit päästeoperatsioonis.

9. märtsil 2014 kell 9.42 sõitis laev Soome lahel patrullsõidu ajal Vaindloo saare juures koordinaatidel 59º 49',5 N ja 026°21',0 E üle merekaartidel tähistamata madala ehk kivihunniku. Peatati sõukruvid (automaatika oli parema sõukruvi pöörlemise juba välja lülitanud) ja jäädi triivi. Kui prooviti sõukruvid uuesti pöörlema panna, parema parda asimuutkäitur ei reageerinud. Vasaku sõukruviga probleeme ei olnud ja saanud kaldalt loa, suunduti Tallinna Piirivalvesadamasse. Tuukriülevaatus tuvastas parempoolses asimuutkäituris kaks kivi, sõukruvide labaotste vigastusi, suures ulatuses kiilu ja põhjaplaadistuse kraapejälgi ning kraapejälgi ka kimmiplaadistusel.  Pärast dokkimist ja remonti jätkas laev teenistust.

3. jaanuarist 2023 on laev mereväe patrull-laevade divisjoni koosseisus.

* Kindral Kurvits Vanasadamas (2013)Kindral Kurvits Vanasadamas (2013)
* Kindral Kurvits (2013)Kindral Kurvits (2013)

Vaata ka
--------

* PVL-101
* EVA-316

Viited
------

1. ↑  "Politsei- ja piirivalveameti laevad alustavad tegevust mereväe laevastikus". *ERR Uudised*. Vaadatud 3. jaanuaril 2023.
2. ↑  Piirivalve uus reostustõrjelaev sai nimeks Kindral Kurvits. Võrumaa Teataja, 3. august 2012.
3. ↑  "Arhiivikoopia" (PDF). Originaali (PDF) arhiivikoopia seisuga 28. september 2019. Vaadatud 28. septembril 2019.`{{netiviide}}`: CS1 hooldus: arhiivikoopia kasutusel pealkirjana (link)
4. ↑  "Patrull-laevade divisjon". *Merevägi*. Vaadatud 3. jaanuaril 2023.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kindral Kurvits** |

* Pilte ja asukoht Marinetrafficus
* Kipper.ee foorumi postitus ja pildid laeva kohta